Title: Urasuunnittelun merkitys
Course: EI SAA POISTAA MASTER Opiskelu- ja urasuunnitteluvalmiudet URAPASSI

Tässä osioissa käydään läpi urasuunnittelun merkitys sekä mitä urasuunnittelutaidot oikein ovat ja miten niitä voi kehittää.

Urasuunnittelua alat tekemään viimeistään nyt, ammattiin opiskelun aikana.

Urasuunnittelu on omissa käsissäsi.

Uraa suunnitellaan jatkuvasti.

Opiskeluaikana urasuunnittelua ovat mm.

- ammatillisten valinnaisten valinta
- työelämässä oppimisen työpaikat
- työelämäjaksojen ajoittuminen
- mahdollinen osaamisalan valinta
- HOKS-keskustelut tutkinnonohjaajien ja tjk-ohjaajien kanssa
- keskustelut oppilaanohjaajien kanssa
- Tiitus-osaajaprofiilin ylläpito
- työelämätaitojen kehittäminen
- tiedon hankinta
- verkostoituminen
- asepalvelukseen liittyvät kutsunnat....

Urasuunnittelu on läsnä koko opintojen ajan. Urasuunnittelu jatkuu tutkinnon suorittamisen jälkeen koko työuran ajan. Kyseeseen voi tulla jatkokoulutus, lisä- ja täydennyskoulutus, yrittäjyys....

Unelmointi on osa urasuunnittelua

Unelmat ovat asioita, joista haaveilemme. Ne liittyvät myös uraan ja työhön ja ovat näin ollen osa urasuunnittelua. Unelmointi on omien tarpeiden ja toiveiden kuuntelemista. Mitä toivon uraltani? Mitä työtä haluaisin tehdä? Unelmat innostavaa ponnistelemaan kohti niitä. Ilman unelmia on vaikeaa saavuttaa mitään.

Jokaisen ammattiin opiskelevan kannattaa pysähtyä pohtimaan omia unelmiaan uran ja työn osalta. On hyvä haaveilla asioista, jotka ovat itselle tärkeitä. Haaveet voivat olla suuria tai pieniä.
Unelmointia voi tehdä omissa ajatuksissaan ja koska tahansa. Unelmat ja haaveet kirkastuvat ja jäsentyvät selkeimmiksi, kun niitä kirjoittaa ylös tai kertoo ääneen muille. Unelmien selkeydyttyä tulee miettiä miten ne voi saavuttaa. Monet unelmat voi saavuttaa sinnikkäästi yrittämällä, opiskelemalla sekä harjoittelemalla uusia taitoja.

Oleellista on myös tunnistaa mahdollisia esteitä, jotka voivat estää unelmien saavuttamisen. Mitkä asiat ovat esteenä unelmieni saavuttamiselle? Miten voisin poistaa esteitä unelmieni tieltä? Mitä tarvitaan, että unelmani toteutuvat? Kuka voisi auttaa minua unelmieni toteuttamisessa? Mitä minun täytyy tehdä itse?

Itse itsensä työllistäminen voi olla jonkun unelma. Tai tällainen unelma voi syntyä pikku hiljaa, kun omaa alaa oppii enemmän. Joku saattaa toimia koko työuransa yrittäjänä. Tai yrittäjänä voi toimia lyhyemmän hetken uran eri vaiheissa. Perustutkinnon pakollisissa yto-opinnoissa yrittäjyyteen tutustutaan (Yrittäjyys ja yrittäjämäinen toiminta 1 osp). Jos yrittäjyys alkaa kiinnostaa tai tiedät jo sen olevan tavoitteesi, voit opintojen aikana ammatillisella valinnaisella suunnata osaamistasi yrittäjyyteen (Yritystoiminnan suunnittelu 15 osp).

Tehtävä 1 Sinun uraunelmasi

Kun olet lukenut aiemmat tekstit unelmista ja niiden merkityksestä.

Keskustele omista uraunelmistasi läheisesi, ystäväsi, koulukaverisi tai opettajasi kanssa.

Voit kertoa mistä haaveilet.

Tässä on apukysymyksiä keskustelusi tueksi.

- Mitä teen unelmatyökseni 5 vuoden päästä?
- Missä teen unelmatyötäni?
- Kenen kanssa työskentelen unelmatyössäni?
- Miltä unelmatyön tekeminen tuntuu?
- Mitä taitojani käytän unelmatyössäni?

Kun keskustelu on käyty, voit itse merkitä tämän tehtävän suoritetuksi.

Syvennä osaamistasi (tämä osuus ei ole pakollista Urapassin osalta, mutta voit halutessasi syventää ja laajentaa osaamistasi urasuunnitteluun liittyen)