Title: Oma osaaminen
Course: EI SAA POISTAA MASTER Opiskelu- ja urasuunnitteluvalmiudet URAPASSI

Tämä osio liittyy oman osaamisen tunnistamiseen, sanoittamiseen ja markkinointiin.  Nämä ovat keskeisiä osaamisia työnhaussa.

Ura- ja rekrytointipalvelu Tiitus on Luksiassa työkalu näiden taitojen harjoitteluun. Lisäksi voit Tiituksesta löytää koulutus- tai oppisopimuspaikan, kesätyön, keikkatyön tai ihan vakkarityön.

Tutkinnonohjaajasi on ohjannut ja auttanut sinut Tiitukseen jo opintojen alussa. Tiitukseen luot digitaalisen CV:n itsellesi ja siinä kerrot itsestäsi; osaamisestasi, vahvuuksistasi ja työllistymisentoiveistasi.

Tiituksen profiilia täytyy muistaa päivittää jatkuvasti. Sen on oltava ajan tasalla osaamisesi osalta. Jos haet työtä Tiituksen kautta, niin työnantaja näkee profiilisi. Jos haet koulutus- tai oppisopimuspaikkaa tai kesätyötä muuta kautta, niin Tiituksesta saat ajantasaisen CV:n työnantajalle joko tulostettua tai lähetettyä linkkinä.

Työnhakijoita palvelee myös useat henkilöstönvuokrausyritykset; Eezy, Duunitori, Adecco, StaffPoint, Barona, BoltWorks. Toimijat vuokraavat henkilöstöä yhteistyökumppaneidensa tarpeisiin. Löydät oman alueesi tai alasi palveluntarjoajan listalta tai HELAn jäsenyrityslistalta.

Kun Tiitus-profiilisi alkaa rakentumaan, laita se linkkinä tutkinnonohjaajallesi. Profiilin ei tarvitse vielä olla valmis. Saat tutkinnonohjaajaltasi palautetta profiilista ja voit jatkaa sen kehittämistä ja täydentämistä.

Kun olet lähettänyt linkin, merkitse itse tehtävä tehdyksi.

Sovelluksessa linkki lähetetään kuvissa näkyvien kohtien kautta. Sinulla voi olla profiiliisi jatkuva linkki tai voit aktivoida linkin, joka on voimassa 30 päivää. Kukaan ei pääse profiiliisi ilman, että linkin jaat tai haet sovelluksen kautta jotain työpaikkaa.

Tehtävä 3

Kun olet aloittanut Tiitus-profiilin rakentamisen ja lähettänyt tutkinnonohjaajallesi linkin profiiliisi, merkitse itse tämä tehtävä tehdyksi.

Omat vahvuudet ovat tärkeä osa osaamisen tunnistamista ja markkinointia.

Vahvuudet ovat yksilön ominaisuuksia, kykyjä ja taitoja – omia parhaita puolia. Omien vahvuuksien tuntemisesta on hyötyä opiskeluissa, työelämässä, sosiaalisissa suhteissa ja elämässä ylipäätään. Jokaisella meistä on vahvuuksia, vaikka niiden tunnistaminen voi joskus olla vaikeaa.

Lue, kuuntele ja katso alla olevien linkkien kautta lisää.

Syvennä osaamistasi (osaamista syventää osuus ei ole pakollista Urapassin osalta, mutta voit halutessasi lisätä osaamistasi itsetuntemuksen osalta)

Vahvuuksien sekä kehityskohteiden tunnistaminen on itsetuntemusta. Itsetuntemus taas tuo vapauden kehittyä täydempiin mittoihin. Erilaisia persoonallisuuttamme ja erilaisuuttamme kuvaavia systeemejä ja teorioita on monia. Yksi niistä on enneagrammi.

Kun tutustumme ensin omaan "tyyppimme" ja tapaamme kohdata maailmaa, hoksaamme myös muiden "tyyppien" vahvuudet. Parhaimmillaan enneagrammi lisääkin ymmärrystä niin kotona kuin työelämässä. Se on aidosti toimiva menetelmä oppia tuntemaan itsensä ja toisia.

Alla olevien linkkien kautta voit lukea lisää enneagrammista sekä tehdä testin omasta tyypistäsi.